ฟันโอ๊คพานทองแท้ คดีร่วมฟอกเงิน ปมรับเช็คกรุงไทย10ล้าน
ศาลให้ประกันห้ามไปนอก กกต.ขออีก600ล.เลือกส.ว. พปชร.ฟุง100ที่นั่งน้อยไป,จตุพร ตั้งโต๊ะแจงเปล่าจับมือ สนธิ ตั้งพรรค ย้ำแค่คุยทางออกบ้านเมือง ชี้ รธน.ใหม่ รวมกันแพ้ แยกกันแล้วชนะตั้งพรรคเพื่อชาติรองรับพวกไม่มีที่ยืนในเพื่อไทย คอยถ่วงดุลในสภา ฉะคนในอย่ามองดึงแต้มกันเอง นายกฯไม่ขวางตั้งพรรคเพื่อชาติ ไม่อยากมองเป็นเกม โยน กกต.ดูนักการเมืองบินพบ ทักษิณ บัวแก้วโบ้ยไม่ใช่งานหลักเมินตามล่า ทักษิณ ทุกฝีก้าว กกต.ของบเพิ่มจัดเลือกตั้ง ส.ว.อีก 600 ล้าน เบ็ดเสร็จรวมเป็น 3,600 ล้าน สุวิทย์ ฟุ้ง พปชร.เตรียมโชว์ยุทธศาสตร์พลิกประเทศ กวาด 100 ที่นั่งยังน้อยไป อภิสิทธิ์ ยังตามบี้ กกต.จัดการพรรคนอมินี ศึกชิงจ่าฝูง ปชป.ถึงคิวโชว์กึ๋น ส.ก.-ส.ข.แห่เชียร์ มาร์ค ด้าน อลงกรณ์ ลั่นพา ปชป.เลิกบอยคอต อัยการสั่งฟ้อง โอ๊ค คดีฟอกเงินกรุงไทย ปมเช็ค 10 ล้าน เจ้าตัวปฏิเสธ ศาลให้ประกันตีราคา 1 ล้านบาท พร้อมเงื่อนไขห้ามออกนอกประเทศ,กลายเป็นข่าวฮือฮาสำหรับ พรรคเพื่อชาติ ที่มีรายงานว่าจะเป็นพรรคการเมืองเชิงปรองดอง สลายสงครามสี มีทั้งเสื้อแดง เสื้อเหลือง ร่วมงานด้วย สืบเนื่องจากการพูดคุยกันในหมู่แกนนำระหว่างที่ถูกขังในคุก ล่าสุดนายจตุพรออกมาแถลงข่าวชี้แจงรายละเอียดการพูดคุยดังกล่าว และแนวทางการจัดตั้งพรรคเพื่อชาติ,จตุพร ย้ำเปล่าจับมือ สนธิ ตั้งพรรค,เมื่อเวลา 12.00 น. วันที่ 10 ต.ค. ที่ห้องประชามติของกลุ่มแนวร่วมประชาธิปไตยต่อต้านเผด็จการแห่งชาติ (นปช.) ชั้น 5 ศูนย์การค้าอิมพีเรียล ลาดพร้าว กรุงเทพฯ นายจตุพร พรหมพันธุ์ ประธานนปช. แถลงชี้แจงข่าวการตั้งพรรคเพื่อชาติว่า ก่อนการตั้งพรรคเพื่อชาติ ไม่เคยมีการหารือกับนายสนธิ ลิ้มทองกุล แกนนำพันธมิตร หรือพุทธะอิสระ แกนนำกปปส. ตอนอยู่ในเรือนจำถึงการตั้งพรรค แต่มีการหารือถึงทางออกของบ้านเมืองจริง ข่าวนี้เกิดจากการที่นายยงยุทธ ติยะไพรัช อดีตประธานรัฐสภา ให้สัมภาษณ์สื่อหนึ่ง โดยพูดถึงความประทับใจที่ไปเยี่ยมตนในเรือนจำ และเล่าถึงการที่ตนพูดคุยกับนายสนธิ พระพุทธะอิสระให้ฟัง แต่มีการจับไปแปลความหมายอีกอย่าง ยืนยันว่าเป็นความเท็จ ลูกชายนายสนธิก็ออกมายืนยันผ่านสื่อแล้วว่าไม่จริง แม้จะพาดพิงตนบ้างแต่ไม่ขอตอบโต้เพราะเข้าใจและเห็นใจ,ชี้พรรคเพื่อชาติถ่วงสมดุลในสภา,ขณะนี้นายสนธิยังอยู่ในคุก อาจต้องติดถึง 20 ปี ถ้าไม่มีการอภัยโทษ หากจะตั้งพรรคกับตนได้ คงมีอายุร่วม 100 ปี แต่ก็อโหสิกรรมให้กับข้อมูลความที่ออกมาไม่ตรงความจริง ยืนยันว่า นปช.เองไม่เคยมีความคิดจะตั้งพรรค แต่พรรคเพื่อชาติเกิดมาตั้งแต่ปี 2556 แล้ว ในวันนี้ผมก็อยู่ในสถานะไม่มีสิทธิทางการเมือง ทำได้เพียงแค่เป็นกองเชียร์ รัฐธรรมนูญฉบับนายมีชัยออกแบบให้เกิดปัญหาได้ตลอดเวลา ฝ่าย กปปส.คิดได้ก่อน ทำให้มีการตั้งพรรคฝ่าย กปปส.ถึง 5 พรรค เราไม่ต้องการชนะแล้ว ปกครองไม่ได้ รัฐธรรมนูญกำหนดให้รวมกันแพ้ แต่แยกกันแล้วชนะ ถ้าคนในซีก นปช.อยู่นอกสภาฯ กปปส.อยู่ในสภาฯ ความสมดุลจะไม่เกิด,รองรับพวกไม่มีที่ยืนในเพื่อไทย,ประธาน นปช.ระบุด้วยว่า แนวคิดพรรคเพื่อชาติ เป็นแนวคิดเก่าที่เปิดประตูกว้าง สนับสนุนเพื่อนพ้องน้องพี่ ที่ไม่มีที่ในพรรคเพื่อไทย ถ้าถามว่า แตกแยกหรือไม่ คนใน กปปส.แยกไปทำพรรค ไม่เห็นเขาจะมาพูดถึงเรื่องนี้ รัฐธรรมนูญมีชัย แยกกันแล้วชนะ รวมกันแล้วแพ้ คนอยู่ในสภาฯก็เจรจากัน นอกสภาฯก็เจรจา แก้ไขวิกฤติของชาติไป ถ้าคิดมุมเดียวไม่เข้าใจรัฐธรรมนูญ นายมีชัยออกแบบ นายสุเทพ เทือกสุบรรณ ผู้ร่วมก่อตั้งพรรครวมพลังประชาชาติไทยเขาเข้าใจ ฝ่ายเราเข้าใจช้า ผมต้องการสร้างความสมดุลในเขตสภาฯเป็นเรื่องของพรรค การเมืองก็ว่าไป ข้างนอกก็ว่ากันไป,อย่าเห็นแก่ตัวมองดึงแต้มกันเอง,เมื่อถามว่า สมาชิกพรรคเพื่อไทยกังวลว่าการตั้งพรรคเพื่อชาติจะดึงคะแนนจากพรรคเพื่อไทยไป นายจตุพรตอบว่า พรรคการเมืองควรเป็นทางเลือกให้ประชาชน ไม่ควรเห็นแก่ตัว ถ้าคิดว่าจะดึง คงเป็นความคิดเห็นที่เห็นแก่ตัว ในอีกซีกยังไม่เคยหรือได้ยินเขาจะมาบอกจะมาดึงคะแนนกัน ทั้งที่มาจาก กปปส.เหมือนกัน แต่ต่างคนต่างทำหน้าที่ เช่นเดียว กับซีกเรา ต่างคนต่างทำหน้าที่ ประชาชนจะตัดสินใจเอง พรรคเพื่อชาติเป็นพรรคที่เปิดพื้นที่ให้คนที่ศรัทธาระบอบประชาธิปไตย วันข้างหน้าไม่รู้จะเกิดอะไรขึ้น วันนี้ถ้าไม่หาความสมดุลระหว่างในและนอกสภาฯ การเจรจาจะยิ่งยาก ต้องสร้างความสมดุลทุกพื้นที่ ในสภาฯก็ว่ากันไป ในเรื่องของนอกสภาฯ ทั้งตนและนายสุเทพก็จัดการกันเองได้,14 ต.ค. นัดประชุมประกาศจุดยืน,นายจตุพรกล่าวอีกว่า ในวันที่ 14 ต.ค. เวลา 08.30 น. ที่ศูนย์การค้าอิมพีเรียล สำโรง พรรคเพื่อชาติจะประชุมเปลี่ยนแปลงแก้ไขข้อบังคับ ประกาศแนวทางอุดมการณ์ ปรับเปลี่ยนสัญลักษณ์พรรค เป็นรูปมือประสานกันเป็นรูปหัวใจ คาดสีแดง สลับน้ำเงิน สะท้อนให้เห็นถึงความพร้อมในการประสานใจร่วมกัน ส่วนวันประชุมใหญ่พรรค เพื่อเลือกหัวหน้าพรรค คณะกรรมการบริหารพรรคชุดใหม่ จะเกิดขึ้นในช่วงกลางเดือน พ.ย. ที่ยิมเนเซียม 1 ม.ธรรมศาสตร์ รังสิต คาดว่าจะมีสมาชิกนับหมื่นคนเดินทางมาร่วม ส่วนหัวหน้าพรรค ยังไม่มีการระบุ,ธิดา ไม่ขวางแดงสังกัดพรรค,นางธิดา ถาวรเศรษฐ ประธานที่ปรึกษากลุ่มนปช.กล่าวว่า จากข่าวที่ว่ามีแกนนำนปช.แตกกลุ่มไปสังกัดพรรคการเมืองต่างๆ ทำให้มวลชนมีความกังวลและสับสน จึงขอแจ้งว่า 1.องค์กร นปช.ไม่มีการจัดตั้งพรรคการเมืองใดๆ 2.การสังกัดพรรคการเมืองฝ่ายประชาธิปไตยถือเป็นสิทธิส่วนบุคคล 3.การได้ชื่อว่าเป็น นปช. คือการเคารพ เชื่อมั่น และปฏิบัติตามหลักนโยบายและวินัย นปช.อย่างเคร่งครัด โดยถือเอาผลประโยชน์ประชาชนเป็นสำคัญ 4.การที่ผู้รักประชาธิปไตยจะได้มีบทบาทในรัฐสภาอาจเป็นเรื่องที่ดี พรรคการเมืองและการดำรงตำแหน่งทางการเมืองควรเป็นส่วนประกอบ หรือเครื่องมือในการต่อสู้ ของประชาชน ไม่ใช่เอาการต่อสู้ของประชาชนเป็นผลประโยชน์ทางการเมือง หรือส่วนบุคคล มิฉะนั้นผลพวงการต่อสู้ของประชาชนจะหมดคุณค่าไปทันที เราให้คุณค่าการต่อสู้ของประชาชนเป็นเรื่องสำคัญ ที่จะต้องยึดมั่นไปจนกว่าจะถึงเป้าหมาย,บิ๊กตู่ นิ้วซ้นกลับจากญี่ปุ่นถึงไทย,ด้านความเคลื่อนไหวนายกรัฐมนตรี เมื่อเวลา 04.50 น. วันที่ 10 ต.ค. ภายหลัง พล.อ.ประยุทธ์ จันทร์โอชา นายกรัฐมนตรีและหัวหน้า คสช. เสร็จสิ้นภารกิจการประชุมผู้นำกรอบความร่วมมือลุ่มน้ำโขงกับญี่ปุ่น ครั้งที่ 10 ที่ประเทศญี่ปุ่น ได้เดินทางกลับถึงท่าอากาศยานสุวรรณภูมิ จากนั้นเวลา 09.00 น. พล.อ.ประยุทธ์เดินทางเข้าทำเนียบรัฐบาล เพื่อเป็นประธานการประชุม ครม. โดยก่อนการประชุม ผู้สื่อข่าวได้สอบถามนายกฯว่า เหนื่อยหรือไม่ นายกฯตอบสั้นๆว่า นอนน้อยไปหน่อย เมื่อถามว่า ได้นอนแล้วหรือไม่ นายกตอบว่า นอนไปนิดนึง ทั้งนี้ ผู้สื่อข่าวสังเกตเห็นที่บริเวณนิ้วมือข้างขวาของนายกฯตั้งแต่นิ้วกลางถึงนิ้วก้อยพันด้วยผ้ายืดรัดไว้ โดยนายกฯกล่าวว่า ได้รับบาดเจ็บจากอาการนิ้วมือซ้น ขณะที่นายกฯคอยจับบริเวณนิ้วที่พันอยู่ตลอด,ชวนคนไทยรณรงค์ทอดกฐิน,ต่อมาที่ห้องโถง ตึกบัญชาการ 1 นายวีระ โรจน์พจนรัตน์ รมว.วัฒนธรรม นำคณะเข้าพบนายกฯเพื่อประชาสัมพันธ์กิจกรรมรณรงค์ส่งเสริมและสืบทอดวัฒนธรรมทางพระพุทธศาสนาเทศกาลออกพรรษา และถวายผ้ากฐิน โดยนายกฯสนใจสอบถามถึงความหมายของธงกฐิน 4 ประเภทที่นำมาแสดง คือ ธงรูปจระเข้คาบดอกบัว ธงรูปกินรี หรือนางมัจฉาถือดอกบัว ธงรูปตะขาบ และธงรูปเต่า ทั้งนี้ ได้มอบธงรูปกินรีถือดอกบัวให้กับนายกฯ ซึ่งเจ้าหน้าที่อธิบายความ หมายว่า ความหมายผู้ที่ทำกฐินถือเป็นการทำบุญใหญ่ ผู้ที่ทำจะมีจิตใจที่ดีงามผ่องใส จะมีสิ่งดีๆเกิดขึ้นกับตัวเอง จากนั้นนายกฯได้ชมกิจกรรมผลงานที่นำมาแสดงเพื่อรณรงค์การจัดงานมหกรรมศิลปะนานาชาติระดับโลกครั้งแรกของประเทศไทย Thailand Biennale Krabi 2018 จัดขึ้นระหว่างวันที่ 2 พ.ย.61 ถึง 28 ก.พ.62 จ.กระบี่ โดยนายกฯชื่นชมความคิดสร้างสรรค์ในการนำวัสดุที่ใช้แล้วมาประดิษฐ์เพื่อใช้ประโยชน์ และยังเป็นการรักษาสิ่งแวดล้อม พร้อมแนะนำให้ประดิษฐ์สิ่งของที่ไม่ซับซ้อนเกินไป,ตั้งพรรคเพื่อชาติทำได้ไม่ผิด ก.ม.,ภายหลังการประชุม ครม. พล.อ.ประยุทธ์ให้สัมภาษณ์ถึงกระแสข่าวการจับมือระหว่างกลุ่มที่เคยขัดแย้งกันตั้งพรรคเพื่อชาติว่า ก็ตั้งไปถ้าไม่ผิดกติกาหลักเกณฑ์กฎหมายของการตั้งพรรคการเมือง ขอให้ประชาชนติดตาม ไม่ว่าใครจะพูดอะไร ขอให้เรียนรู้ ตนเคยเตือนแล้วว่าเวลาใครจะพูดอะไรที่มันดูเหมือนดี ดูเหมือนได้ประโยชน์ ต้องไปค้นหาความจริงและข้อเท็จจริงด้วยว่าทำได้จริงหรือไม่ กฎหมายว่าอย่างไร งบประมาณมาจากไหน เรื่องความจำเป็นอะไรต่างๆ มันไม่ใช่เรื่องที่ง่ายนัก เหมือนกับที่รัฐบาลนี้ทำงานมา 3-4 ปี ต้องแก้ไขกฎหมายอะไรต่างๆ เยอะไปหมดและวันหน้าจะเป็นการเมืองอีกลักษณะหนึ่ง ซึ่งมีหลายฝ่ายด้วยกันทั้งรัฐบาล ฝ่ายค้าน เมื่อถามว่า การตั้งพรรคสาขาทางการเมืองมองเป็นการแก้เกมหรือไม่ พล.อ.ประยุทธ์ตอบว่า ผมไม่ได้มองว่าการเมืองคือเกมโดยพื้นฐานผมไม่ใช่นักการเมือง ผมก็พยายามศึกษาว่าการเมืองไทยเป็นอย่างไร ซึ่งผมได้พูดในห้องประชุมไปแล้วว่าหลายประเทศการเมืองคือเรื่องการบริหารราชการแผ่นดิน ไม่ใช่เรื่องที่จะต้องมีการต่อสู้ ทำลายล้างกัน หรือให้ร้ายซึ่งกันจนกระทั่งทำงานกันไม่ได้ อันนี้เป็นสิ่งที่บ้านเราต้องแก้ไข ประชาชนต้องเรียนรู้ นักการเมืองต้องปรับตัวเพื่อให้เกิดการปฏิรูปอย่างแท้จริง,โยน กกต.ดูแห่พบ ทักษิณ–ยิ่งลักษณ์,พล.อ.ประยุทธ์กล่าวถึงกรณีที่นักการเมืองบินไปพบหารือกับนายทักษิณ ชินวัตร และ น.ส.ยิ่งลักษณ์ ชินวัตร อดีตนายกฯ ว่า เป็นเรื่องของ กกต. และหน่วยงานที่เกี่ยวข้องจะตรวจสอบและดำเนินการว่าอะไรทำได้ อะไรทำไม่ได้ ไม่มีใครไปรับรองได้ว่าผิดหรือถูก แต่มันเป็นเรื่องของความเหมาะสมและไม่เหมาะสม ควรจะกระทำหรือไม่ ก็แล้วแต่สิทธิที่เขาเหล่านั้นจะไปทำ แต่จะผิดหรือถูกก็เป็นเรื่องของ กกต.,ปลื้มญี่ปุ่นสนใจลงทุนอีอีซีมากสุด,พล.อ.ประยุทธ์กล่าวด้วยว่า เพิ่งเดินทางกลับจากร่วมประชุมกรอบผู้นำลุ่มน้ำโขง-ญี่ปุ่นครั้งที่ 10 ที่ประเทศญี่ปุ่น คงจะเห็นกันแล้วว่าไปทำอะไรมาก็มีความสำเร็จทุกประการ ในเรื่องของการเดินหน้าไปสู่แผนยุทธศาสตร์ภายใต้ไทยแลนด์ 4.0 และเขตพัฒนาพิเศษภาคตะวันออก (อีอีซี) โดยสภานักธุรกิจญี่ปุ่นให้ความสนใจ มีการขอสิทธิประโยชน์ในการลงทุนอีอีซีอีกหลายบริษัท ถือว่าญี่ปุ่นเป็นประเทศที่ลงทุนในอีอีซีมากที่สุดในปัจจุบัน ทั้งนี้อีกหลายๆ ประเทศก็ให้ความสนใจ แสดงให้เห็นถึงความก้าวหน้า การทำงานของรัฐบาลในการปรับโครงสร้างเศรษฐกิจ ใหม่ อย่างไรก็ตาม ตนก็ย้ำเสมอว่าเราทำขนาดใหญ่แล้วก็ต้องดูขนาดเล็กด้วย ว่าประชาชนผู้มีรายได้น้อยจะทำอย่างไร วันนี้มีหลายมาตรการที่ออกมาดูแลภาคการเกษตร,หยอดนักข่าวให้คิดถึงน้อยๆ,พล.อ.ประยุทธ์กล่าวถึงอาการนิ้วซ้นว่า พอดีเขียนหนังสือแล้วทำปากกาหล่นลงพื้น พอปากกาตก ผมนั่งอยู่บนเก้าอี้ก็ก้มลงไปหยิบแล้วเก้าอี้มันเลื่อน ผมก็เลยเอานิ้วมือยันลงไปเต็มๆ มันก็เลยเจ็บ ผมไม่ได้ไปชกใครมาหรอก เป็นคนใจดี ผู้สื่อข่าวรายงานว่า การแถลงข่าววันนี้ พล.อ.ประยุทธ์อารมณ์ ดีตลอด ช่วงแรกที่เดินเข้ามายังโพเดียมแถลงข่าวได้ส่งยิ้มให้กับผู้สื่อข่าว พร้อมกับกล่าวว่า คิดถึงฉันใช่ไหม และเมื่อแถลงเสร็จ พล.อ.ประยุทธ์ยังกล่าวว่า ช่วงบ่ายวันเดียวกันนี้มีงานอีกเล็กน้อย และต้องเตรียมการไปประชุมระดับผู้นำอาเซียนอย่างไม่เป็นทางการกับผู้นำองค์การระหว่างประเทศที่สำคัญ ที่ประเทศอินโดนีเซียในวันที่ 11 ต.ค. และจะเดินทางกลับในช่วงค่ำ คิดถึงผมได้นะ แต่คิดถึงน้อยๆ ก็ได้,มท.ทำความเข้าใจ ปชช.เลือกตั้ง,พล.อ.อนุพงษ์ เผ่าจินดา รมว.มหาดไทย กล่าวถึง ความคืบหน้าหลังนายกฯสั่งการกระทรวงมหาดไทยและหน่วยงานที่เกี่ยวข้องทำความเข้าใจเรื่องการเลือกตั้งว่า กระทรวงมหาดไทยได้อาศัยช่องทางทุกหน่วยงานในพื้นที่ทำงานร่วมมือกันให้เรียบร้อย ภายใน 3 เดือนตามบัญชานายกฯ ส่วนการดูแลความสงบเรียบร้อยก่อนเลือกตั้ง ที่ขณะนี้นักการเมืองเริ่มลงพื้นที่แล้วนั้น มหาดไทยจะช่วยคณะกรรมการการเลือกตั้ง (กกต.) และหน่วยงานความมั่นคงดูแลในภาพรวม สนับสนุนตามที่ กกต. ร้องขอ เช่น เรื่องของทะเบียนราษฎร การให้ข้อมูล ประชาชนเรื่องแบ่งเขตเลือกตั้ง และทราบว่าขณะนี้ กกต.ได้ติดตามสถานการณ์ และบันทึกเรื่องราวต่างๆ ไว้หมดแล้ว และเชื่อว่าแต่ละพื้นที่ยังคงอยู่ในสภาพที่เรียบร้อย ซึ่งขณะนี้เป็นช่วงการหาสมาชิกพรรคและมีประชุมพรรคการเมืองเท่านั้น,สมช.มั่นใจเลือกตั้งสงบ,พล.อ.วัลลภ รักเสนาะ เลขาธิการสภาความ มั่นคงแห่งชาติ (สมช.) กล่าวถึงความเคลื่อนไหวทางการเมืองก่อนการเลือกตั้งว่า สมช. ติดตามความเคลื่อนไหวทางการเมืองอย่างต่อเนื่อง หลังการคลายล็อกทางการเมือง เบื้องต้นยังไม่พบความผิดปกติ ทุกฝ่ายยังดำเนินกิจกรรมทางการเมืองโดยการเสนอความคิดเห็นต่างๆที่เกิดประโยชน์กับประชาชน เมื่อถามว่าจากนี้จนถึงวันเลือกตั้ง ทุกอย่างจะอยู่ในความสงบเรียบร้อยใช่หรือไม่ เลขาฯ สมช.ตอบว่า ตอนนี้ยังอยู่ในความสงบ มั่นใจว่าการเลือกตั้งจะเป็นไปอย่างสงบเรียบร้อย ตามที่ประชาชนต้องการ,ดอน ชี้ต่างชาติไม่ติดใจโรดแม็ป,นายดอน ปรมัตถ์วินัย รมว.ต่างประเทศ กล่าวถึงการเดินทางเยือนญี่ปุ่นของ พล.อ.ประยุทธ์ จันทร์โอชา นายกฯและหัวหน้า คสช. ว่า การร่วมมือกันของประเทศในลุ่มแม่น้ำโขงและญี่ปุ่นมีความชัดเจนยิ่งขึ้นมุ่งเน้นประโยชน์ที่จะตกถึงประชาชนในทุกประเทศที่เกี่ยวข้อง เมื่อถามว่า ทางการญี่ปุ่นถามถึงโรดแม็ปการเลือกตั้งของไทยหรือไม่ นายดอนตอบว่า ไม่เลย เพียงแต่เราเล่าให้ฟังว่าการเมืองไทยเดินตามโรดแม็ปจะมีการเลือกตั้งใน ก.พ.62 สิ่งต่างๆ ที่คุยกันไว้ก็ต้องคุยต่อไป เมื่อถามว่า ต่างชาติเชื่อมั่นกับโรดแม็ปเลือกตั้งหรือไม่ เนื่องจากที่ผ่านมาเลื่อน มาแล้วหลายครั้ง นายดอนตอบว่า เขาเข้าใจว่าการเลื่อน แต่ละครั้งมีเหตุผลอะไรอยู่ และไม่ได้ติดใจซักถามอะไร ตราบที่เขารู้ว่าทุกอย่างในประเทศเราเดินไปอย่างสงบสุขในฐานะที่เป็นประเทศที่เป็นมิตรกันเขาก็มีความสุขเพราะมันไม่ไปรบกวนการลงทุนการค้าการลงทุนของเขากับประเทศไทย,เมินไล่ตามตัว ทักษิณ ทุกฝีก้าว,เมื่อถามถึงความเคลื่อนไหวของนายทักษิณ ชินวัตร และ น.ส.ยิ่งลักษณ์ ชินวัตร อดีตนายกฯ ที่เดินทางมาฮ่องกงในช่วงนี้ นายดอนตอบว่า กระทรวงต่างประเทศไม่ได้ติดตามความเคลื่อนไหวอย่างใกล้ชิด ผู้ที่จะติดตามนายทักษิณคือตำรวจ ฝ่ายข่าวกรอง กระทรวงต่างประเทศไม่ได้เข้าไปเกี่ยวข้องโดยตรง เพียงแต่เรารับรู้ความเคลื่อนไหว เมื่อถามว่า การนำตัวนายทักษิณกลับประเทศไทย กระทรวงต่างประเทศต้องทำหน้าที่ประสานงานหลักใช่หรือไม่ นายดอนตอบว่า ไม่ใช่ ขณะนี้เรื่องทั้งหมดอยู่ที่กระบวนการยุติธรรม ส่วนที่จะให้ประสานงานกับ ฮ่องกงเพื่ออะไร จะให้เขาจับตัวส่งมาอย่างนั้นหรือ มันไม่ใช่ มันเป็นเรื่องของฝ่ายกฎหมายที่จะไปคุยไม่ใช่เรื่องที่กระทรวงต่างประเทศไปนั่งคุย ด้านคดีความจะมีหน่วยงานที่เกี่ยวข้องไปคุย แต่กระทรวงต่างประเทศเป็นผู้พูดคุยอย่างเป็นทางการเมื่อได้รับเรื่องมาจากตำรวจและอัยการ,ครม.ผ่านร่าง พ.ร.ฎ.เลือกตั้ง ส.ว.,เมื่อเวลา 15.30 น. ที่ทำเนียบรัฐบาล พล.ท.สรรเสริญ แก้วกำเนิด โฆษกประจำสำนักนายกรัฐมนตรี แถลงภายหลังประชุม ครม.ว่าที่ประชุมเห็นชอบในหลักการร่าง พ.ร.ฎ.การเลือกตั้งสมาชิกวุฒิสภา (ส.ว.) ตามที่ กกต.เสนอ โดยนายวิษณุ เครืองาม รองนายกฯชี้แจงว่า กกต.จะเป็นผู้กำหนดขั้นตอนการเลือกตั้งทั้งหมด รัฐธรรมนูญกำหนด กกต.ต้องดำเนินการให้มีการเลือก ส.ว.จำนวน 200 คน ให้แล้วเสร็จก่อนวันเลือกตั้งสมาชิกสภาผู้แทนราษฎร (ส.ส.) ไม่น้อยกว่า 15 วัน แล้วจึงนำรายชื่อเสนอ คสช. โดยแบ่งเป็น 3 ส่วนคือ 1.โดยตำแหน่ง 6 คน ประกอบด้วย ปลัดกระทรวงกลาโหม ผบ.ทหารสูงสุด ผบ.ทบ. ผบ.ทอ. ผบ.ทร. และ ผบ.ตร. 2.กลุ่มที่มาจากการเลือกกันเองในแต่ละกลุ่มอาชีพให้เหลือ 200 คน ภายในวันที่ 2 ม.ค.62 หรืออย่างช้าวันที่ 9 ก.พ.62 โดยคัดเลือกระดับประเทศใช้อิมแพค เมืองทองธานี จากนั้นส่งให้ คสช.เป็นผู้คัดเลือกให้เหลือ 50 คน และสำรองไว้อีก 50 คน ภายใน 60 วัน อย่างช้า อยู่ที่ประมาณปลายเดือน เม.ย.62 และ 3.กลุ่มที่มาจากการคัดเลือกโดย คสช.จะตั้งคณะกรรมการสรรหา จำนวน 9-12 คน เพื่อคัดเลือกบุคคลจำนวน 400 คน มาให้ คสช.คัดเลือก ไม่เกินวันที่ 9 ก.พ.62 จากนั้น คสช.จะคัดเลือกให้เหลือ 194 คน และสำรองอีก 50 คน รวมทั้งสิ้น 250 คน จากนั้นจะนำรายชื่อทั้งหมดทูลเกล้าฯ ทั้งนี้คาดว่าร่าง พ.ร.ฎ.ให้มีการเลือก ส.ว.จะมีผลบังคับใช้ในวันที่ 16 พ.ย.61,กกต.ขอเพิ่มงบเลือก ส.ว.600 ล้าน,พล.ท.สรรเสริญกล่าวว่า กระบวนการคัดเลือก ส.ว.ในระดับอำเภอ จะสอดคล้องกับการปลดล็อกให้ทำกิจกรรมทางการเมืองในช่วงเดือน ธ.ค. นอกจากนี้ กกต.ยังของบประมาณเพิ่มเติม เพื่อใช้ในการจัดการเลือกตั้ง ส.ว.อีกประมาณ 600 ล้านบาท จากเดิมที่เคยของบเลือกตั้ง ส.ส.ไว้ 3,000 กว่าล้านบาท โดย กกต.จะต้องทำแผนชี้แจงมาว่างบที่ขอเกินมาจะใช้ทำอะไร และที่บอกว่าไม่พอนั้น ไม่พออย่างไรและต้องรอพิจารณาอีกครั้ง,ไฟเขียวโยกย้ายทูต 4 ตำแหน่ง,ที่ทำเนียบรัฐบาล พ.อ.หญิงทักษดา สังขจันทร์ ผู้ช่วยโฆษกประจำสำนักนายกรัฐมนตรี แถลงว่า ที่ประชุม ครม.มีมติอนุมัติแต่งตั้งข้าราชการกระทรวงการต่างประเทศให้ดำรงตำแหน่งประเภทบริหารระดับสูงของกระทรวงการต่างประเทศ 4 ราย ได้แก่ นายธนา เวสโกสิทธิ์ เอกอัครราชทูต (ออท.) ณ กรุงโรม สาธารณรัฐอิตาลี เป็นอธิบดีกรมสนธิสัญญาและกฎหมาย นายเชิดชู รักตะบุตร อธิบดีกรมสนธิสัญญาและกฎหมายเป็น ออท. ณ กรุงโรม สาธารณรัฐอิตาลี นายดามพ์ บุญธรรม ออท.ณ กรุงพนมเปญ ราชอาณาจักรกัมพูชาเป็น ออท. ณ กรุงราบัต ราชอาณาจักรโมร็อกโก และ น.ส.วันทนีย์ วิพุธวงศ์สกุล อัครราชทูต ณ กรุงฮานอย สาธารณรัฐสังคมนิยมเวียดนาม เป็น ออท. ณ บันดาร์เสรีเบกาวัน บรูไนดารุสซาลาม,จี้สอบ จนท.รัฐเอี่ยวทุจริตนม,นายกฤษฎา บุญราช รมว.เกษตรและสหกรณ์ กล่าวถึงความคืบหน้าการตรวจสอบทุจริตนมโรงเรียนว่า เรื่องทุจริตที่เป็นเรื่องเป็นราวยังไม่มี มีแต่เขามาแจ้งความดำเนินคดี กรณีให้ตรวจสอบขบวนการไซฟ่อนนม เป็นเรื่องระหว่างเอกชนกับเอกชน ในส่วนเจ้าหน้าที่ของรัฐการสอบข้อเท็จจริงขณะนี้ยังไม่เจออะไร แต่สั่งให้ผู้อำนวยการองค์การส่งเสริมกิจการโคนมแห่งประเทศไทย (อ.ส.ค.) ตั้งคณะกรรมการขึ้นมาตรวจสอบข้อเท็จจริงภายใน 90 วัน ผลจะออกมาในเดือน พ.ย. เมื่อถามว่า ได้รับรายงานหรือไม่ว่ามีกรรมการใน อ.ส.ค. เอื้อนายทุนจัดซื้อนม นายกฤษฎาตอบว่า มีแต่การพูดกัน รายละเอียดยังไม่มี ถ้าสื่อหรือประชาชนมีข้อมูลก็ให้แจ้งมา เรายินดีสอบสวนให้ความเป็นธรรมกับทุกฝ่าย ตนกำชับคณะกรรมการตรวจสอบไปแล้ว รวมทั้งคณะกรรมการโคนมและผลิตภัณฑ์นม (มิลค์บอร์ด) ซึ่งมีปลัดกระทรวงเกษตรฯเป็นประธาน ให้ดำเนินการในเรื่องอัตราโควตาการส่งนมโรงเรียนให้มีประสิทธิภาพ,ฟุ้ง พปชร.ได้ 100 ที่นั่งยังน้อยไป,ที่ทำเนียบรัฐบาล นายสุวิทย์ เมษินทรีย์ รมว.วิทยาศาสตร์และเทคโนโลยี ว่าที่รองหัวหน้าพรรคพลังประชารัฐ ให้สัมภาษณ์ถึงความคืบหน้าการดำเนินการด้านยุทธศาสตร์ของพรรคว่า เรื่องยุทธศาสตร์พรรคจะปล่อยออกมาเร็วๆนี้ พร้อมจัดตั้งสถาบันพรรคโดยนำเอาผู้นำด้านต่างๆ มาทำงานให้ เกิดความเปลี่ยนแปลง เมื่อถามว่าจะผู้สมัคร ส.ส.ครบทุกเขตหรือไม่ นายสุวิทย์ตอบว่า ในเมื่อตั้งพรรคแล้วก็ต้องพร้อมส่ง เมื่อถามว่าประเมินตัวเลข ส.ส. ที่จะได้รับเลือกประมาณ 100 ที่นั่งได้หรือไม่ นายสุวิทย์ กล่าวทีเล่นทีจริงว่า น้อยไปหรือเปล่า,อภิสิทธิ์ จี้ กกต.แจงร่นเวลารับรอง,นายอภิสิทธิ์ เวชชาชีวะ อดีตนายกฯและหัวหน้าพรรคประชาธิปัตย์ กล่าวถึงกรณี กกต.เร่งรัดกรอบเวลารับรองพรรคการเมืองใหม่จากเดิมประมาณ 90 วันมาเป็น 45 วัน จนมีเสียงครหาว่า ทำเพื่อพรรคพลังประชารัฐ ที่เพิ่งยื่นจดจัดตั้งพรรคการเมืองว่า เป็นเรื่องที่ กกต.ต้องอธิบายถึงกลไกการทำงานว่าการจะเร่งรัดเพื่อให้มีประสิทธิภาพรวดเร็วขึ้นและมีหลักเกณฑ์การตรวจสอบที่เสมอภาคกัน การลดเวลาลงจะไม่กระทบกับการตรวจสอบเหมือนกับการตรวจ สอบพรรคการเมืองอื่นอย่างไร หรือเอื้อบางพรรคหรือไม่ ทั้งหมดอยู่ที่ข้อเท็จจริง ที่ กกต.ต้องอธิบายให้ได้ว่าเปลี่ยนแปลงกรอบเวลาเพราะอะไร,ตามบี้ปมตั้งพรรคสาขา-นอมินี,นายอภิสิทธิ์กล่าวว่า ส่วนกรณีการตั้งพรรค การเมืองที่เป็นสาขาพรรค หรือนอมินี นั้น เรื่องนี้ต้องดูพฤติกรรมหลายอย่าง และหลายช่วงประกอบกันจะทำให้เกิดความชัดเจนขึ้น รวมทั้งเรื่องการส่งผู้สมัครในพื้นที่ต่างๆ ตลอดจนพฤติกรรมในการหาเสียงด้วย เป็นหน้าที่ กกต.จะต้องพิจารณาภาพรวมทั้งหมดว่ามีส่วนใดเข้าข่ายผิดกฎหมายหรือไม่ และ กกต.ควรเตือนผู้มีอำนาจรัฐระมัดระวังอย่าเข้ามาเกี่ยวข้องในการสร้างความไม่เป็นธรรมในการเลือกตั้ง ขณะที่รัฐบาลจะต้องไม่ใช้อำนาจรัฐไปเอื้อประโยชน์ในพรรคการเมืองใดการเมืองหนึ่ง,ส.ก.-ส.ข.ปชป.แห่เชียร์ มาร์ค,ด้านความเคลื่อนไหวชิงตำแหน่งหัวหน้าพรรคประชาธิปัตย์ เมื่อเวลา 09.30 น.ที่พรรคประชาธิปัตย์ กลุ่มอดีตสมาชิกสภา กทม. (ส.ก.) และสมาชิกสภาเขต (ส.ข.) ประมาณ 50 คน รวมตัวมอบดอกไม้ให้กำลังใจนายอภิสิทธิ์ เวชชาชีวะ หัวหน้าพรรคประชาธิปัตย์ ในฐานะผู้สมัครรับการหยั่งเสียงเลือกหัวหน้าพรรคหมายเลข 1 พร้อมตะโกนเชียร์ อภิสิทธิ์ สู้ๆ ชนะเป็นหัวหน้าพรรค และนายกรัฐมนตรี โดยมีป้ายข้อความ เราเลือกอภิสิทธิ์ ด้วย,อ้อนเสียงดีต้องมีคะแนนด้วย,นายอภิสิทธิ์กล่าวว่า เป็น ส.ส.ตั้งแต่ปี 35 ผูกพันกับสมาชิกและพรรค การเลือกตั้งหัวหน้าพรรคถือเป็นเรื่องใหม่ของประเทศ ต้องหาเสียงสร้างสรรค์ ไม่แตกแยก ไม่พาดพิงถึงใครต้องช่วยสร้างพรรคใหม่ให้เข้มแข็ง ที่สำคัญช่วยลงคะแนนให้ตนด้วย อย่าให้แค่เสียงดีแต่ไม่มีคะแนน ดีใจที่การหยั่งเสียงเลือกหัวหน้าพรรคทำให้ประชาชนตื่นตัว ขออภัยหากยังมีความไม่สะดวกอยู่บ้างในการสมัครเป็นสมาชิกพรรค ที่ต้องมีเอกสารภาพถ่ายและหลักฐานการโอนเงิน ส่วนการหาเสียงกับสมาชิกพรรค ตนจะลงพื้นที่ต่างๆในสัปดาห์หน้ามากขึ้น อาจมีการเปิดเวทีให้ผู้สมัครทั้งสามคนได้ดีเบตโชว์วิสัยทัศน์ด้วย ถือเป็นเรื่องที่ดี จึงขอขอบคุณทุกกำลังใจที่ให้,หมอวรงค์ ปลื้มถูกชมติดดิน,ด้าน นพ.วรงค์ เดชกิจวิกรม อดีต ส.ส.พิษณุโลก พรรคประชาธิปัตย์ ผู้ร่วมสมัครแข่งขันชิงตำแหน่งหัวหน้าพรรคประชาธิปัตย์ หมายเลข 2 กล่าวว่า ตนใช้เวลาประมาณ 10 กว่าวัน หลังจากเปิดตัวเพื่อลงพบปะสมาชิก สิ่งที่ได้รับกลับมาคือความแปลกใจ คิดไม่ถึงว่าวันนี้พวกเราจะเป็นกันเอง ติดดิน สัมผัสได้ เราได้รับเสียงสะท้อนจากพี่น้องประชาชน รวมทั้งพี่น้องแท็กซี่ ต่างทักว่าดูพวกเราไม่เหมือนในอดีต กระฉับกระเฉง คล่องแคล่ว ว่องไว จึงอยากบอกว่า ตนเชื่อว่า ใช่ เพราะคนที่ ใช่ เมื่อให้โอกาส จะใช้เวลาไม่นาน,จ้อน คุยโตพา ปชป.เลิกบอยคอต,เมื่อเวลา 10.10 น. ที่โรงแรมเจ้าพระยาปาร์ค นายอลงกรณ์ พลบุตร อดีตรองหัวหน้าพรรคประชาธิปัตย์ ผู้สมัครรับการหยั่งเสียงเลือกหัวหน้าพรรคหมายเลข 3 แถลงข่าวเปิดตัวนโยบายและวิสัยทัศน์ พร้อมผู้สนับสนุนเข้าร่วม 150 คน นายอลงกรณ์ กล่าวว่า ตนพร้อมสร้างจุดเปลี่ยนประเทศไทย ถ้าเลือกตนการเปลี่ยนแปลงครั้งใหญ่เกิดขึ้นแน่ ถ้าตนได้เป็นนายกฯจะตั้งคณะกรรมการคุณธรรม เชิญนายชวน หลีกภัย ประธานสภาที่ปรึกษาพรรคมาเป็นประธาน ซึ่ง 80 กว่าปีของประชาธิปไตย มีรัฐประหาร 13 ครั้ง ตนจึงไม่เอาไม่รับนายกฯคนนอกชนวนก่อวิกฤติ ถ้าตนเป็นหัวหน้าพรรคจะไม่บอยคอตการเลือกตั้ง ขอให้การบอยคอตการเลือกตั้งครั้งที่ผ่านมาเป็นครั้งสุดท้ายและไม่ให้มีอำนาจนอกระบบอยู่เบื้องหลัง ใครจะเข้ามาแทรกแซงพรรค จะยืนหยัดร่วมกันปกป้อง ไม่ยกพรรคให้ใคร,พปชร.ตีฐานเมืองกรุงดูด ส.ก.ปชป.,ผู้สื่อข่าวรายงานว่า ขณะนี้พรรคประชาธิปัตย์ เผชิญปัญหาถูกดูดอีกระลอก ในเขตพื้นที่ กทม.ล่าสุดมี สก.ของพรรค 3 คน คือ นางกานต์กนิษฐ์ แห้วสันตติ สก.เขตพระนคร นางกนกนุช นากสุวรรภา สก.เขตดอนเมือง และนางกรณิษ งามสุคนธ์รัตนา สก.เขตคลองเตย พร้อมใจกันยื่นใบลาออก เมื่อวันที่ 8 ต.ค. รวมกับนายแมน เจริญวัลย์ สก.เขตบึงกุ่ม ที่ลาออกไปก่อนหน้านี้ เพื่อไปเข้าสังกัดพรรคพลังประชารัฐโดยมีนายณัฐพล ทีปสุวรรณ อดีต ส.ส.กทม. พรรคประชาธิปัตย์ ที่ไปเป็นหนึ่งในกรรมการบริหารพรรคพลังประชารัฐ เป็นผู้ทาบทาม หวังใช้ฐานเสียง ส.ก.ดึงคะแนนบัญชีรายชื่อ ยังมีความพยายามทาบทามทั้งอดีต ส.ส. ส.ก. และ ส.ข. ของพรรคอยู่ตลอดเวลา,โอ๊ค พบอัยการคดีฟอกเงินกรุงไทย,สำหรับกรณีที่กรมสอบสวนคดีพิเศษ หรือดีเอสไอ กล่าวโทษผู้เกี่ยวข้องกับการอนุมัติสินเชื่อโดยไม่ชอบด้วยกฎหมาย กลุ่มผู้บริหารธนาคารกรุงไทย จำกัด (มหาชน) ให้กับกลุ่มธุรกิจเครือข่ายกฤษฎามหานคร ในส่วนของการโอนเช็คสองฉบับ มีนางเกสินี จิปิภพ มารดานางกาญจนาภา หงษ์เหิน กับนายพานทองแท้ ชินวัตร บุตรชายนายทักษิณ ชินวัตร อดีตนายกฯ กับพวกรวม 4 คน ฐานร่วมกันฟอกเงิน กับสมคบกันฟอกเงิน ในเช็คสองฉบับรวม 2 กรรมที่ดีเอสไอส่งสำนวนมาให้อัยการ เมื่อเดือน ก.ค.61 ขณะนี้อัยการสั่งสำนวนเสร็จแล้ว และนัดผู้ต้องหาทั้ง 4 มาพบอัยการ โดยเมื่อเวลา 09.20 น. วันที่ 10 ต.ค. นายพานทองแท้ ผู้ต้องหาที่ 4 เดินทางมาพร้อมกับ น.ส.พินทองทา ชินวัตร คุณากรวงศ์ และ น.ส.แพทองธาร ชินวัตร น้องสาว ที่มาให้กำลังใจ พบอัยการสำนักงานคดีพิเศษ 4 เพื่อฟังคำสั่งฟ้อง ท่ามกลางแกนนำและสมาชิกพรรคเพื่อไทยที่เดินทางมาร่วมส่งแรงใจจำนวนมาก อาทิ นายนพดล ปัทมะ นายชูศักดิ์ ศิรินิล นายณัฐวุฒิ ใสยเกื้อ นายภูมิธรรม เวชยชัย นายชัยเกษม นิติศิริ นายพิชัย นริพทะพันธุ์ น.ส.ขัตติยา สวัสดิผล อย่างไรก็ตาม นางกาญจนาภา หงษ์เหิน กับนายวันชัย หงษ์เหิน ผู้ต้องหาที่ 2 และ 3 ไม่ได้เดินทางมาพบอัยการ,นายพานทองแท้กล่าวกับกลุ่มผู้สื่อข่าวด้วยสีหน้าสดใสว่า ไม่มีความกังวล ได้อยู่ครับ ส่วน น.ส.พินทองทา กับ น.ส.แพทองธารที่ยืนให้กำลังใจข้างๆตลอดเวลา ก็พูดเป็นเสียงเดียวกันว่า กำลังใจดี,สั่งฟ้อง โอ๊ค ฟอกเงินเช็ค 10 ล้าน,ต่อมาอัยการแจ้งว่า ในคดีส่วนของเช็คฉบับแรก 26 ล้านบาท ได้สั่งไม่ฟ้องนางเกศินี จิปิภพ กับนายพานทองแท้ ชินวัตร แต่สั่งฟ้องนางกาญจนาภา หงษ์เหิน กับนายวันชัย หงษ์เหิน ขณะที่เช็คฉบับที่ 2 มูลค่า 10 ล้านบาท อัยการสั่งฟ้องนายพานทองแท้ ฐานสมคบกันฟอกเงินและร่วมกันฟอกเงิน โดยอัยการจะนำตัวไปฟ้องที่ศาลอาญาคดีทุจริตและประพฤติมิชอบกลาง,กระทั่งเวลา 10.00 น. นายธรัมพ์ ชาลีจันทร์ และนายประยุทธ เพชรคุณ รองโฆษกสำนักงานอัยการสูงสุดร่วมกันแถลงข่าวว่า ในส่วนที่อัยการสั่งไม่ฟ้องนายพานทองแท้ในเงินกอง 26 ล้านบาท เป็นคำสั่งที่เห็นแย้งกับดีเอสไอ ดังนั้นต้องส่งดีเอสไอพิจารณาความเห็นแย้งอีกที ถ้ายังแย้งกันอีกก็ให้อัยการสูงสุดชี้ขาด ซึ่งอัยการส่งสำนวนคืนดีเอสไอแล้วคาดว่าจะพิจารณาความเห็นแย้งโดยเร็ว คดีนี้มีอัตราโทษจำคุกไม่เกิน 10 ปี มีอายุความฟ้องคดีใน 10 ปี ส่วนผู้ต้องหาอีก 159 คน คดียังอยู่ระหว่างการพิจารณา หากอัยการมีคำสั่งจะแถลงให้ทราบต่อไป,ศาลให้ประกันตัวตีราคา 1 ล้าน,ต่อมาเวลา 14.00 น. ที่ศาลอาญาคดีทุจริตและประพฤติมิชอบกลาง คุณหญิงพจมาน ดามาพงศ์ มารดานายพานทองแท้ เดินทางโดยรถตู้ พร้อมญาติสนิทมาให้กำลังใจ รวมทั้งแกนนำพรรคเพื่อไทย ขณะที่พนักงานอัยการสำนักคดีพิเศษ 4 นำตัวนายพานทองแท้มายื่นฟ้องต่อศาลเป็นคดีดำที่ อท.245/2561 พร้อมคำฟ้องบรรยายพฤติการณ์การกระทำผิด และคำขอท้ายฟ้องว่าขอให้ลงโทษตามความผิดฐานสมคบกันฟอกเงินและร่วมกันฟอกเงิน 10 ล้านบาท ตาม พ.ร.บ.ป้องกันและปราบปรามการฟอกเงินปี 42 มาตรา 10 ป.อาญา มาตรา 83, 91 แก้ไขเพิ่มเติม ป.อาญาปี 26 มาตรา 4 จำเลยให้การปฏิเสธฟ้อง พร้อมยื่นคำร้องขอปล่อยตัวชั่วคราว ศาลพิจารณาแล้ว มีคำสั่งอนุญาตให้ประกันตัวนายพานทองแท้ โดยตีราคาประกัน 1 ล้านบาท พร้อมกำหนดเงื่อนไขห้ามออกนอกประเทศเว้นแต่จะได้รับอนุญาตจากศาล จากนั้นคุณหญิงพจมานจึงเดินทางกลับ แยกกับนายพานทองแท้ที่ไปกับรถอีกคัน,ผู้สื่อข่าวรายงานว่า สำหรับคดีศาลนัดสอบคำให้การนายพานทองแท้จำเลยว่าจะรับสารภาพหรือปฏิเสธ ในวันที่ 5 พ.ย.นี้ เวลา 10.00 น. สำหรับนางกาญจนาภา กับนายวันชัย หงษ์เหิน วันนี้ไม่มาพบอัยการแต่ขอเลื่อนฟังคำสั่งเป็นวันที่ 18 ต.ค. เวลา 09.00 น.,อุ๊งอิ๊ง โวยลูก ทักษิณ เจอของแรง,น.ส.แพทองธาร ชินวัตร บุตรสาวนายทักษิณ ชินวัตร อดีตนายกรัฐมนตรี โพสต์ภาพคู่นายพานทองแท้ ชินวัตร พี่ชายลงเฟซบุ๊ก พร้อมระบุข้อความว่า ลูกทักษิณ ไม่เคยได้รับอะไรเหมือนคนอื่นเค้าหรอก ลูกทักษิณได้รับอะไรแรงกว่าคนอื่นเสมอ แต่รู้มั้ย เลือดเนื้อของทักษิณก็วิ่งอยู่ในตัวเราทั้ง 3 คนนั่นแหละ จะเข้มแข็งให้สมกับเป็นลูกทักษิณ ขอบคุณทุกคนสำหรับกำลังใจที่ส่งให้พี่โอ๊ค และครอบครัวเราส่งใจให้เราเยอะๆนะ ขอเลยวันนี้ พร้อมทั้งติดแฮชแท็กว่า #เข้มแข็งให้ได้เหมือนพ่อกับแม่ #10 ล้านเยอะฟุดๆๆ
อัยการสั่งฟ้อง โอ๊ค คดีฟอกเงินกรุงไทย ปมเช็ค 10 ล้าน เจ้าตัวปฏิเสธ ศาลให้ประกันตีราคา 1 ล้านบาท พร้อมเงื่อนไขห้ามออกนอกประเทศ
ฟ้องโอ๊ค,โอ๊ค พานทองแท้,อัยการฟ้องโอ๊ค พานทองแท้,ฟอกเงินกรุงไทย,ข่าวหน้า1